Hodnotiaca správa o projekte pomoci asociovaným krajinám pri budovaní inštitúcií pre prijatie a uplatňovanie acquis communautaire  - twinningové projekty za rezort životného prostredia

A.	Ukončené projekty

V roku 1998 bolo v rámci Finančného memoranda SR 9810 podpísaného medzi Vládou SR a EK pre sektor životného prostredia alokovaných 17,5 M. Prvou časťou programu je Environmentálna grantová schéma (EGS) v celkovom objeme 15 M, určená na podporu projektov investičného charakteru. Druhá časť programu (2,5 M) je zameraná na budovanie inštitúcií (twinning) a riadenia infraštruktúrnych investícií v oblasti ŽP. 
V zmysle Finančného memoranda SR 9810.2 je MŽP SR prijímateľom tejto časti technickej pomoci a zdroje Phare boli priamo nakontrahované prostredníctvom CFCU (Central Financing and Contracting Unit) na Úrade vlády SR. Technická pomoc bola zameraná na oblasti - ochrana vôd, odpadové hospodárstvo, ochrana ovzdušia, inštitucionálne posilnenie a technická pomoc. V rámci twinningu boli v roku 2001 ukončené tri projekty zamerané na efektívne uplatňovanie acquis communautaire v oblastiach:

SR98/IB/EN/01 – Manažment vôd

Ciele:
1.	Posúdenie a implementácia požadovaných úprav legislatívnych a organizačných kompetencií a povinností podnikov povodí a úradov z hľadiska Rámcovej smernice EÚ o vodách (RSV)
2.	Harmonizácia manažmentu zdrojov podzemných a povrchových vôd
3.	Posúdenie realizácie mmonitoringu ekologickej kvality vody
4.	Prehľad dopadov ľudskej činnosti na environmentálne podmienky s vplyvom na kvalitu vody
5.	Odporúčania pre časový harmonogram postupnej implementácie RSV
6.	Školenia pre manažérov a tvorcov politiky v oblasti vody v SR

Výsledky:
Vzhľadom na niektoré skutočnosti (nejasné rozdelenie kompetencií – MŽP SR a MP SR, odklady pri schvaľovaní Zákona o vodách) neboli niektoré ciele projektu splnené. Napriek tomu výstupy projektu poskytujú veľmi cenné nformácie (porovnávacie tabuľky, analýzy, odporúčania) pre ďalší postup.

Projekt bol ukončený.

SR98/IB/EN/02 – Manažment odpadov

Ciele:
1.	Vypracovanie Plánu odpadového hospodárstva
2.	Príprava národných legislatívnych a administratívnych programov
3.	Posilnenie administratívnej kapacity Ministerstva životného prostredia a jeho podriadených organizácií
Projekt sa členil na dva špecifické podprojekty:
Vypracovanie návrhu Programu odpadového hospodárstva pre komunálny odpad
Skládkovanie komunálneho odpadu
Ciele projektu boli dosiahnuté a očakávané výsledky splnené v plnom rozsahu.

SR98/IB/EN/03 – Znečistnie ovzdušia

Ciele:
1.	Legislatívna časť – transpozícia, implementácia a uplatnenie príslušných častí Acquis communautaire
2.	Technická časť – posilnenie kapacít podľa potrieb MŽP SR
3.	Vypracovanie smerníc pre Plány manažmentu kvality ovzdušia a ich implementácia vo vybraných územiach SR

Ciele projektu boli dosiahnuté a očakávané výsledky splnené v plnom rozsahu.

Celkový prehľad od začiatku realizácie programu v M 
(3 projekty, FM 1998)

Celkový
rozpočet

Kontrahované 
k  31. 12. 2001

Čerpané
za
rok 2001

Čerpané
celkom

SR 9810-02 - Budovanie inštitúcií sektor životného prostredia | 2, 500 | 2, 262 | 1, 575 | 2, 236 *
* v sume je zahrnutých 0,759, ktoré boli vyčerpané na technickú asistenciu pre EGS

B.	Prebiehajúce projekty

B.1	FM 1999

SR 99/IB/EN/01 - Inštitucionálne posilnenie a podpora aproximácie a transpozície environmentálnej legislatívy SR s legislatívou EU.
Partnerská krajina: Taliansko
Finančné krytie: 1,5 M

Twinning Covenant s talianskym partnerom bol podpísaný v decembri 2000. Ukončenie projektu je plánované na december 2002. Na splnenie cieľov boli vytvorené tri skupiny odborníkov (voda, GMO a EMAS), v ktorých sú zastúpené obidve partnerské strany.
Hlavnými cielmi projektu sú najmä:
-	posilnenie MŽP SR a Slovenského hydrometeorologického ústavu v oblasti monitoringu vôd aby sa splnili požiadavky najmä v časti kontroly kvality vôd pred vstupom do EÚ, ktorú vyžaduje acquis communautaire
-	zlepšenie stratégie prieskumami a rozhodovacím procesom štátnej správy v oblasti vodného hospodárstva pri vydávaní povolení vypúšťania odpadových vôd, ktorá by mala byť založená na ekotoxikologických testoch
-	vytvoriť a čiastočne implementovať systém skorého varovania v miesre odberu  povrchovej vody na vodu pitnú
-	posilniť MŽP SR v procese transpozície a implementácie Nariadenia Rady Európy 1836/93, týkajúceho sa EMAS
-	posilniť MŽP SR v procese prijímania Smerníc EÚ 219/90/EEC, 220/90/EEC a 98/81/EEC, týkajúcich sa GMO
Zúčastnené inštitúcie:
Slovenská časť:
-	Ministerstvo ŽP SR -	Odbor ochrany vôd
-	Odbor ekonomických nástrojov a medzinárodných vzťahov
-	Odbor ochrany prírody a krajiny
-	Odbor  environmentálnych projektov
-	Slovenský hydrometeorologický ústav, Bratislava
Talianska časť:Provincia Turín – Odbor životného prostredia

Uskutočnené aktivity
Činnosti twinningového projektu sa uskutočňujú podľa harmonogramu Technickej zmluvy. Riešenia jednotlivých cieľov, ktoré sú definované v Technickej zmluve, sa zúčastňujú pridelení experti z obidvoch strán – tak slovenskej ako aj talianskej. Uskutočnené boli najmä nasledujúce akcie:
-	v Ríme a Turíne boli realizované školenia pre slovenských odborníkov pre oblasť vodného hospodárstva a aplikáciu EMAS-u
-	bol uskutočnený výber miest na umiestnenie varovného systému pre pitnú vodu
-	bola vypracovaná smernica pre GMO
-	pre potreby Slovenska bol vypracovaný GMO manuál
-	v súlade s európskou smernicou o EMAS č. 761/2001/EC bola navrhnutá slovenská právna norma
-	v decembri 2001 bol vypísaný tender na dodávku varovného systému pre pitnú vodu a v súčasnosti prebieha finalizácia dodávok.

Oproti predpokladom bola cena varovného systému pre pitnú vodu vyššia, preto časť ceny zariadenia bola zaplatená z prostriedkov štátneho rozpočtu, určených na kofinancovanie projektu.
Realizácia projektu pokračuje v súlade so stanovenými cieľmi. Napriek drobným odchýlkam v časovom harmonograme je predpoklad, že projekt bude v stanovenom termíne úspešne dokončený.

Celkový prehľad od začiatku realizácie programu v M 
(1 projekt, FM 1999)

Celkový
rozpočet

Kontrahované 
k  31. 12. 2001

Čerpané
za
rok 2001

Čerpané
celkom

SR 99/IB/EN/01 – Inštitucionálne posilnenie | 1,500 | 1,474 | 0,564 | 0,579

B.2 	FM 2000

SK 0007/IB/EN/01 – Implementácia Smernice pre hodnotenie dopadu na životné prostredie (EIA)    - twinning.
Partnerská krajina: Nemecko
Finančné krytie: 0,7 M

Finančné memorandum pre  Národný  program Phare 2000 bolo podpísané  21. 12. 2000.
Twinning Covenant bol partnerskými stranami podpísaný 24. 1. 2002. Doba realizácie projektu je 15 mesiacov od podpísania TC.

Hlavnými cieľmi projektu sú najmä:
-	zabezpečiť transpozíciu, implementáciu a uplatnenie EIA smernice v súlade s  legislatívou EÚ. 
-	implementácia informačného systému pre EIA.
-	vybudovanie inštitúcií na implementáciu a uplatnenie legislatívnych opatrení súvisiacich s EIA.
-	posilnenie kampane na pozdvihnutie povedomia verejnosti o EIA.
-	príprava školiacich programov pre cieľové skupiny.

Uskutočnené aktivity
Zatiaľ boli uskutočnené nasledujúce aktivity:
-	analýza súčasného stavu EIA (zákony, schémy).
-	porovnanie EIA legislatívy Nemecka, ES a Slovenska.
-	pracovné stretnutia so zamestnancami SAŽP a zamestnancami regionálnych a miestnych úradov.
Oficiálne zahájenie projektu (kick-off meeting) je naplánované na 29. 4. 2002.
Prvá verzia TOR súvisiaca s kampaňou na pozdvihnutie povedomia verejnosti o EIA bola doručená na CFCÚ a na zastúpenie EK 15. 3. 2002. Finálna verzia TOR bude doručená do konca apríla 2002.
Je predpoklad, že projekt bude v stanovenom termíne úspešne dokončený.

SK 0007/IB/EN/02 – Posilnenie Slovenskej inšpekcie životného prostredia - twinning
Partnerská krajina: Dánsko
Finančné krytie: 0,2 M

Twinning Covenant bol partnerskými stranami podpísaný 3.10.2001. Doba realizácie projektu je 15 mesiacov od podpísania TC.

Hlavnými cieľmi projektu sú najmä:
-	posilnenie Slovenskej inšpekcie životného prostredia, čo predpokladá vytvorenie primeranej organizačnej a prevádzkovej štruktúry pre integrovaný prístup (IMPEL).
-	zlepšenie súboru kontrolných aktivít SIŽP.

Uskutočnené aktivity
Zatiaľ boli uskutočnené nasledujúce aktivity:
-	realizovaná bola séria pracovných stretnutí a seminárov pracovníkov Slovenskej inšpekcie životného prostredia.
-	boli vytvorené pracovné skupiny (odpady, voda, vzduch).
-	boli vypracované návrhy pre všeobecnú inšpekciu a inšpekciu papiernického priemyslu.
Je predpoklad, že projekt bude v stanovenom termíne úspešne dokončený.

Celkový prehľad od začiatku realizácie programu v M
(2 projekty, FM 2000)

Celkový
rozpočet

Kontrahované 
k  31. 12. 2001

Čerpané
za
rok 2001

Čerpané
celkom

SK 0007/IB/EN - Implementácia Smernice EIA a Posilnenie Slovenskej inšpekcie životného prostredia | 0,900 | 0,200 | 0,001 | 0,316

C.	Projektové návrhy

Návrhy projektov, podané 17.04.2002 na Úrad vlády SR pre posúdenie a postúpenie na schvaľovanie EK:

C.1 – Implementácie smernice Integrovanej prevencie a kontroly znečistenia
C.2 - Implementácie smernice o vypúšťaní nebezpečných chemických látok do vôd
C.3 – Smernica o ochrane prirodzených stanovíšť voľne žijúcich živočíchov a rastlín
C.4 – Inštitucionálne poslnenie MŽP SR a podriadených organizácií
C.5 – Podpora dlhodobých stratégií  priestorového rozvoja v SR

Celková požiadavka podpory z PHARE uvedených návrhov projektov dosahujú 10,375 M z ročnej alokácie pre SR 69 M. Očakáva sa ich odoslanie EK v máji t.r.